Ware Christene: Trou, Skei en Hertrou (4)
Saterdag, 13 Desember 2014
Trou, Skei en Hertrou (4)
(Rol af vir skrifte, onder)(l.w. dat hier telkens met GELOWIGES gepraat word)
(3) "Hertrou" - In 'n volgende blogpos sal ons kyk na enige ander uitsonderings vir "hertrou", maar in hierdie pos kyk ons na die een definitiewe uitsondering, en wil ook eers verstaan hoekom "hertrou" nie toegelaat word nie en uitvind wat iemand te doen staan wat homself in hierdie posisie bevind... Wat tog belangrik is is dat ons nie vinnig oordeel nie - elkeen van ons sal eendag voor die Here staan, en elkeen moet seker maak dat hy die Here raadpleeg in elke besluit wat hy/sy neem...
-Deesdae trou mense vreeslik maklik weer nadat hulle geskei is, en neem nie in ag dat die Here spesifiek GESKEIDES belet het "om te hertrou" nie - en ook belet het dat iemand met 'n geskeide trou! Christus het vir ons geleer dat as iemand weer trou nadat hy geskei is, of iemand met 'n geskeide trou, dan pleeg hy egbreuk... In sulke gevalle kan so 'n (hertrou) "huwelik" nie werklik gesien word as 'n huwelik nie, omdat die geskeide nog aan die eerste behoort solank as die eerste nog in die lewe is! Iemand wat met 'n geskeide trou, is 'n EGBREKER, en hoe vreeslik sal dit wees as so iemand 'n "egbreker" doodgaan? (1 Kor. 6:10). Christene moet versigtig wees as hulle nie hierdie reels van die Here ernstig opneem nie, en moet nie die Here se opdragte net eevoudig ignoreer nie!
-(Mar 10:11) En Hy sê vir hulle: Elkeen wat van sy vrou skei en 'n ander een trou, pleeg egbreuk teen haar;
-(Mar 10:12) en as 'n vrou van haar man skei en met 'n ander een trou, pleeg sy egbreuk.
-(Luk 16:18) Elkeen wat van sy vrou skei en 'n ander een trou, pleeg egbreuk; en elkeen wat trou met die vrou wat van haar man geskei is, pleeg egbreuk.
Ons mag dag dalk dink dat dit beter is vir twee mense om liewer te trou as om buite die huwelik in 'n vleeslike gemeenskapsverhouding te wees, maar as een van daardie twee mense GESKEI is, mag dit volgens die Skrif nie gebeur nie. Wat twee mense (wat in 'n buite-egtelike vl. gemeenskapsverhouding is) veronderstel is om te doen, is om OP TE HOU SONDIG! (nie "te trou" nie!, want dan stap hulle net verder in sonde). Bv. "om te trou" regverdig nie die situasie waar 'n man sy broer se vrou neem (terwyl sy broer nog in die lewe is) nie! (Mark. 6:17,18). Johannes die doper het vir Herodus sterk aangespreek hieroor. As twee mans trou, regverdig dit hulle nie dat hulle nou vleeslike gemeenskap mag he nie, want mans mag nie in wellus teenoor mekaar ontbrand nie (Rom. 1:26-32). "Om te trou" maak nie ewe skielik sonde reg nie. Om te trou met 'n dier beteken nie dat jy ewe skielik vleeslike gemeenskap mag he met die dier nie (Lev. 18:23). Vir 'n man om met sy skoondogter te trou, beteken nie dat hulle verhouding nou geregverdig is net omdat hulle getroud is nie! (Lev. 18:15).... Jy kan nie "wat sonde is" regmaak deur bloot "te trou nie", want jy word in die eerste plek verbied om in so 'n huwelik in te gaan. Op dieselfde wyse maak trou nie sonde reg as jy in die eerste plek as geskeide verbied was om weer te trou nie, want nie net is die hoerery sonde nie, maar "om te trou" waar dit nie toegelaat word nie, is self ook sonde...
Baie geskeides wat hertrou, dink dat hulle dit net kan bely soos 'n sonde en dan bly in daardie nuwe "huwelik", maar om dit te bely beteken dat jy erken jy doen verkeerd en bekering beteken niks as jy nie ook wegdraai van daardie sonde nie. Geskeides word nie toegelaat om weer te trou nie (behalwe waar die huweliksmaat sterwe), maar word eerder aangemoedig om met hulle geskeide maats te herenig sou dit moontlik wees. So 'n heriniging sal nie moontlik wees sou een van hulle weer trou nie! Ons het hierdie miskonsepsie dat 'n skeibrief beteken twee mense is vry van die huweliksbond, maar dit is duidelik nie hoe Christus dit sien nie (en hierdie feit word verder behandel in die volgende pos oor "hertrou); inteendeel het Christus dit duidelik gemaak dat wat God saamgevoeg het, GEEN MENS MAG skei nie! (Matt. 19:6). Dit beteken nie noodwendig dat dit God se wil was dat daardie twee mense trou nie, maar wat dit beteken is dat God hulle saamgevoeg het OMDAT hulle die belofte gemaak het! God neem ede baie ernstig op! Maar waar mense 'n belofte maak om te trou en dit 'n geval is wat nie deur die Here toegelaat word nie, is daardie twee mense nie werklik getroud nie, maar besig om in sonde saam te leef (sien punt 1 hieronder).
- Waar iemand met 'n geskeide persoon trou,kan daardie sonde nie vergewe word tensy die persoon breek met die verhouding en vergifnis vra nie (bely en bekeer van die sonde)(bv. in die geval van 1 Kor. 5:1,2 - dit was hom nie geoorloof om die vrou van sy vader te he nie...). Waar so iemand egter nie breek met so 'n verhouding nie, sal hy/sy 'n "egbreker" sterwe.
Kyk ook die vb. van:
HERODUS GETROUD MET SY BROER SE VROU:
Uit heelwat geskrifte van die vroee kerke, is dit duidelik dat die eerste gemeenste geglo het dat iemand wat hom bevind in 'n geval soos Herodes, moet skei van die (geskeide) vrou waarmee hy "getrou" het - in so 'n geval sou dit nie verkeerd wees van hom om van Herodias te skei nie, want eintlik stap hulle in sonde! In die Here se oe was Herodes en Herodias m.a.w. nie getroud nie, want sy was nog eintlik aan haar eerste man verbind (al het sy ook 'n skeibrief van hom gekry). Dit is ook die rede waarom Johannes vir Herodes gese het dat dit hom nie geoorloof is om haar te he nie. Dit was van hom verwag om van haar te skei sodat hulle nie meer in sonde stap nie. Eers wanneer haar man dood is, sou dit haar geoorloof wees om weer te trou, maar nie solank sy 'n geskeide en hy nog in die lewe nie.
(Mar 6:17) Want Herodes self het gestuur en Johannes gevange geneem en hom in die gevangenis geboei, vanweë Heródias, die vrou van Filippus, sy broer, omdat hy met haar getrou het.
(Mar 6:18) Want Johannes het aan Herodes gesê: Dit is u nie geoorloof om u broer se vrou te hê nie.
(Luk 3:18) Hy het dan ook met baie ander vermaninge die evangelie aan die volk verkondig.
(Luk 3:19) Maar toe Herodes, die viervors, deur hom bestraf is oor Heródias, die vrou van Filippus, sy broer, en oor al die slegte dinge wat Herodes gedoen het,
(Mat 14:3) Want Herodes het Johannes gevang, hom geboei en in die gevangenis gesit vanweë Heródias, die vrou van Filippus, sy broer.
(Mat 14:4) Want Johannes het vir hom gesê: Dit is u nie geoorloof om haar te hê nie.
WEDUWEES EN WEWENAARS IS VRY VAN DIE HUWLIKSBOND, OMDAT HULLE HUWELIKSMAATS NIE MEER IN DIE LEWE IS NIE. Hulle is dus vry om weer te trou, maar word uitdruklik beveel om "in die geloof te trou (en natuurlik mag hulle ook nie met "geskeides" trou nie!).
(1Kor. 7:8) Maar vir die ongetroudes en die weduwees sê ek, dit is vir hulle goed as hulle bly soos ek;
(1Kor. 7:9) maar as hulle hul nie kan beheers nie, laat hulle trou; want dit is beter om te trou as om van begeerte te brand.
(1Kor. 7:39) 'n Vrou is deur die wet gebonde so lank as haar man lewe; maar as die man ontslaap het, is sy vry om te trou met wie sy wil, maar net in die Here.
IN GEVAL VAN WAAR 'N ONGELOWIGE VAN 'N GELOWIGE WIL SKEI, MOET DIE GELOWIGE DIE ONGELOWIGE TOELAAT, MAAR DIT BETEKEN NIE DAT DIE GELOWIGE WEER MAG TROU NIE (tensy natuurlik in die geval van waar die eerste afsterwe).
(1Kor. 7:15 - "Maar as die ongelowige wil skei, laat hom skei. In sulke gevalle is die broeder of suster nie gebonde (Griekse woord, "doo-lo-o", "to enslave") nie. Maar God het ons tot vrede geroep".
-BAIE VERSTAAN DIE WOORDE "NIE GEBONDE NIE" IN HIERDIE SKRIF AS DAT DIE HUWELIKSVERBOND VERBREEK IS, MAAR L.W. DAT DIE WOORD "gebonde" hier verwys na die manier hoe die man en vrou mekaar DIEN (amper soos om 'n slaaf te wees) - Paulus verduidelik dit ook mooi in die gedeelte; dit praat m.a.w. nie daarvan dat die huweliksverbond verbreek is nie, net soos wat "om te skei" ook nie die huweliksverbond verbreek nie (want wat God saamgevoeg het, kan geen mens skei nie!). Wat die skrif eerder wil leer is dat die gelowige broeder of suster nie geoordeel sal word vir die skeiding nie - in daardie sin is hy/sy nie gebonde nie. Hierdie is een van die redes waarom sekere kerke leer dat gelowiges glad nie met ongelowiges moet trou nie...
(IN DIE VOLGENDE POS OOR "skei", WORD HIERDIE ONDERWERP NOG VERDER BESPREEK...)
WANNEER TWEE MENSE TOEGELAAT WORD OM TE SKEI, SOOS IN SPESIFIEKE GEVALLE soos met 'n "verharde hart, hoerery, of waar 'n ongelowige van die gelowige wil skei", beteken dit nie dat hulle weer mag trou (met ander) NIE! DIE KERK HET DIE MAG OM TE OORDEEL WANNEER DIT IEMAND GEOORLOOF IS OM "TE SKEI", JA, MAAR HET NIE DIE MAG OM DIE HERE SE OPDRAGTE TE ONTBIND, SOOS OM IEMAND WAT GESKEI IS, TOE TE LAAT OM WEER TE TROU NIE!
Nooit mag die kerk se oordeel in stryd wees met die Here se opdragte nie - Jesus het vir ons geleer dat niemand mag trou met 'n geskeide nie (Luk. 16:18) - in so 'n geval mag die kerk dus nie besluit dat dit ewe skielik reg is nie, want dan oordeel hulle verkeerd! Hulle mag dus nie besluit dat dit reg is vir iemand om 'n geskeide te trou nie, maar kan besluit dat iemand mag skei waar familiegeweld of molestering betrokke is...
Vir hierdie sake is wysheid van bo nodig. Die Christelike kerk moet onderdanig wees aan die Here, en kan nie besluit dat hulle Sy opdragte in die proses ignoreer nie! Enige besluit wat die Christen neem, moet gaan oor die Here se wil, nie wat ons wil nie.
..."en leer hulle om alles te onderhou wat Ek julle beveel het"...
(Mat 19:9) Maar Ek sê vir julle, elkeen wat van sy vrou skei, behalwe oor hoerery, en 'n ander een trou, pleeg egbreuk; en die wat die geskeie vrou trou, pleeg egbreuk. (LET WEL DAT DIE WOORDE "behalwe oor hoerey" HIER IN KONTEKS GEBRUIK IS MET "skei", NIE MET "weer trou" nie!)(vgl. dit ook met Matt. 5:32 en Luk. 16:18)
Geplaas deur Hestie Myburgh om 20:08
Etikette: egbreuk, hertrou, huweliksbond, mag geskeides weer trou?, trou in geloof, weduwees, wewenaars